6—9)
 —
 установяване на критерии за планове за действие в извънредни ситуации (членове 13—15)
 —
 установяване на система за гарантиране на поверителност (член 18)
 График: тези разпоредби на директивата започват да се прилагат в срок от 3 години след влизане в сила на настоящото споразумение.
 ПРИЛОЖЕНИЕ XXXI КЪМ ГЛАВА 6
 ОКОЛНА СРЕДА
 Изпълнение от страна на Украйна на Протокола от Киото, включително всички критерии за допустимост за цялостно използване на механизмите от Киото
 Разработване на план за действие за смекчаване и адаптиране в дългосрочен план (т.е. за периода след 2012 г.) към последиците от изменението на климата
 Разработване и прилагане на дългосрочни мерки за намаляване на емисиите от парникови газове
 ПРИЛОЖЕНИЕ XXXII КЪМ ГЛАВА 7
 ТРАНСПОРТ
 Украйна се ангажира с постепенното сближаване на своето законодателство с посоченото по-долу законодателство на ЕС в установените срокове:
 (1) Автомобилен транспорт
 Технически условия
 Директива 92/6/ЕИО на Съвета от 10 февруари 1992 г. относно монтирането и използването на устройства за ограничаване на скоростта за някои категории моторни превозни средства в Общността
 График: разпоредбите на директивата започват да се прилагат за всички извършващи международен транспорт на стоки превозни средства в срок от 1 година и за всички извършващи международен пътнически транспорт превозни средства в срок от 3 години след влизането в сила на настоящото споразумение, и в срок от 4 години след влизане в сила на настоящото споразумение за всички извършващи национален транспорт превозни средства с първа регистрация след 1 януари 2008 г.
 Директива 96/53/ЕО на Съвета от 25 юли 1996 г. относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик
 График: разпоредбите на директивата започват да се прилагат в срок от 3 години след влизане в сила на настоящото споразумение за превозни средства, регистрирани в ЕС, по време на тяхното движение единствено по пътища от международната мрежа „Е“ в съответствие с приложение I към Европейската спогодба за международните автомагистрали (AGR) от 15 ноември 1975 г. Съветът за асоцииране ще вземе решение за разширяване на обхвата на прилагане на разпоредбите на директивата за цялата мрежа и всички превозни средства в срок от 3 години след влизане в сила на настоящото споразумение.
 Директива 2009/40/ЕО на Европейския парламент и на Съвета от 6 май 2009 г. относно прегледите за проверка на техническата изправност на моторните превозни средства и техните ремаркета
 График: разпоредбите на директивата започват да се прилагат за всички извършващи международен транспорт на стоки превозни средства в срок от 1 година и за всички извършващи международен пътнически транспорт превозни средства в срок от 3 години след влизането в сила на настоящото споразумение, и в срок от 5 години след влизане в сила на настоящото споразумение за всички други превозни средства.
 Условия за безопасност
 Директива 91/439/ЕИО на Съвета от 29 юли 1991 г. относно свидетелствата за управление на моторни превозни средства
 —
 въвеждане на категории за свидетелство за управление на превозни средства (член 3)
 График: тези разпоредби на директивата започват да се прилагат в срок от 3 години